open-index/open-wikipedia-markdown huggingface dataset:
אוקאי יוקושלו

**אוקאי יוֹקוּשְׁלוּ** (בטורקית: **Okay Yokuşlu**; נולד ב-9 במרץ 1994) הוא כדורגלן טורקי המשחק בעמדת הקשר האחורי בקבוצת טרבזונספור מליגת העל הטורקית ובנבחרת טורקיה.

## קריירת מועדונים
יוקושלו התחיל את הקריירה שלו בקבוצת הנוער של אלטאי. ב-27 ביוני 2011 חתם בקייסריספור תמורת 2.3 מיליון לירות טורקית. ב-16 בספטמבר ערך את הופעת הבכורה שלו בקבוצה בניצחון 0-1 נגד אנטליהספור. ב-8 ביולי 2015 חתם בטרבזונספור תמורת 2 מיליון אירו.

בקיץ  חתם בסלטה ויגו הספרדית תמורת 6 מיליון אירו. ב-1 בפברואר 2021 הושאל לוסט ברומיץ' אלביון עד לסיום העונה. 6 ימים לאחר מכן ערך את הופעת הבכורה שלו בקבוצה בהפסד 2-0 לטוטנהאם הוטספר.

ב-26 בינואר 2022 הושאל לחטאפה עד לסיום העונה.

ב-18 ביולי 2022 חזר לווסט ברומיץ' ששיחקה בפוטבול ליג צ'מפיונשיפ בה לשלוש שנים. ב-1 בנובמבר 2022 בניצחון 0-1 נגד בלקפול. ב-5 במאי 2023 יוקושלו נבחר לכדורגלן העונה של המועדון.

בקיץ  חזר בטרבזונספור.

## קריירה בינלאומית
בצעירותו, שיחק בכל הנבחרת הצעירות של טורקיה. ב-17 בנובמבר 2015 ערך את הופעת הבכורה שלו בנבחרת הבוגרת בתיקו 0-0 נגד . ב-27 במרץ 2018 הבקיע את שער הבכורה שלו בנבחרת בתיקו 2-2 נגד .

השתתף עם הנבחרת ביורו 2020 ויורו 2024.

## קישורים חיצוניים

קטגוריה:כדורגלנים טורקים
קטגוריה:קשרי כדורגל טורקים
קטגוריה:כדורגלני אלטאי
קטגוריה:כדורגלני קייסריספור
קטגוריה:כדורגלני טרבזונספור
קטגוריה:כדורגלני סלטה ויגו
קטגוריה:כדורגלני וסט ברומיץ' אלביון
קטגוריה:כדורגלני חטאפה
קטגוריה:כדורגלני נבחרת טורקיה
קטגוריה:ספורטאים טורקים בספרד
קטגוריה:ספורטאים טורקים באנגליה
קטגוריה:כדורגלני יורו 2020
קטגוריה:כדורגלני יורו 2024
קטגוריה:טורקים שנולדו ב-1994
דילן טבארש

**דילן טבארש דוס סנטוש** (בפורטוגזית: **Dylan Tavares dos Santos**; נולד ב-30 באוגוסט 1996) הוא כדורגלן מכף ורדה בעל אזרחות שווייצרית המשחק בעמדת המגן השמאלי.

## קריירת מועדונים
טבארש נולד בז'נבה. התחיל את הקריירה שלו באטואל קארוג'. בהמשך שיחק בסטאד ניון, סרבט ז'נבה U21, איוורדון מהליגות הנמוכות של שווייץ. בשנת  חתם בסטאד לוזאן עמה עלה בסיום העונה הראשונה לליגת האתגר השנייה.

ב-23 ביולי 2021 חתם לעונה בנשאטל גזמאקס.

ב-29 במאי 2022 הצטרף לבסטיה מהליגה הצרפתית השנייה.

ב-30 ביוני 2025 חתם בסושו.

## קריירה בינלאומית
בשנת  זומן לסגל נבחרת כף ורדה ממנה היגרה משפחתו לשווייץ. ב-7 באוקטובר של אותה שנה ערך את הופעת הבכורה שלו בנבחרת בניצחון 0–2 נגד .

השתתף עם הנבחרת בגביע אפריקה לאומות 2021 וגביע אפריקה לאומות 2023.

## קישורים חיצוניים

קטגוריה:כדורגלנים שווייצרים
קטגוריה:מגני כדורגל שווייצרים
קטגוריה:כדורגלנים מכף ורדה
קטגוריה:מגני כדורגל מכף ורדה
קטגוריה:ז'נבה: כדורגלנים
קטגוריה:כדורגלני לוזאן
קטגוריה:כדורגלני נשאטל גזמאקס
קטגוריה:כדורגלני בסטיה
קטגוריה:כדורגלני סושו
קטגוריה:כדורגלני נבחרת כף ורדה
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים שווייצרים בצרפת
קטגוריה:ספורטאים זרים בצרפת
קטגוריה:שווייצרים שנולדו ב-1996
מיכאיל וולקנשטיין

**מיכאיל וולקנשטיין**  (ברוסית: **Михаил Владимирович Волькенштейн** ; 23 באוקטובר 1912, סנקט פטרבורג - 18 בפברואר מוסקבה) היה ביופיזיקאי סובייטי-רוסי ממוצא יהודי. 

## קורות חיים
מיכאיל וולקנשטיין נולד בשנת 1912 בסנקט פטרבורג למשפחה יהודית. אביו היה משורר, מחזאי ומבקר ספרות. אמו הייתה מורה לפסנתר. בשנת 1915 המשפחה עברה למוסקבה.

וולקנטשיין סיים לימודי פיזיקה באוניברסיטת מוסקבה. בשנות ה-30 של המאה ה-20 הוא היה נשוי לנדז'דה וולפין. הוא גידל את בנה אלכסנדר יסנין-וולפין. בהמשך הם התגרשו.

מיכאיל וולקנשטיין סיים עבודת פוסט-דוקטורט בשנת 1943.

וולקנשטיין עבד במכוני מחקר של אקדמיה למדעים של ברית המועצות בתחום פולימרים במוסקבה ובלנינגרד. במקביל הוא היה מלמד במוסדות להשכלה גבוהה כולל אוניברסיטת מוסקבה (פרופסור משנת 1944) ומכון לפיזיקה וטכנולוגיה של מוסקבה בה כיהן בתפקיד פרופסור.

בשנות ה-50 של המאה ה-20 הוא הכניס שיטות של פיזיקה סטטיסטית לחקר פולימרים. בשנות ה-60 הוא עבר לתחום ביופיזיקה.

בשנת 1955 וולקנשטיין חתם על "מכתב 300" בגנות פעילות של טרופים ליסנקו.

על פעילותו בשנת 1966 הוא נבחר לחבר התכתבות באקדמיה למדעים של ברית המועצות.

בשנות ה-70 של המאה ה-20 הוא פעל בתחום ביקורת על פסאודו-מדע וביחד עם אלכסנדר קיטאיגורודסקי פרסם קריטריונים בנושא.

בשנת 1950 לוולקנשטיין הוענק פרס ברית המועצות על ספר ב-2 כרכים בנושא פולימרים. בנוסף לכך הוענקו לו מספר עיטורים.

וולקנשטיין נפטר בשנת 1992 ונטמן בבית העלמין טרויקורובסקויה.

## קישורים חיצוניים
* ביוגרפיה 

קטגוריה:ביופיזיקאים יהודים
קטגוריה:מדענים יהודים סובייטים
קטגוריה:סגל אוניברסיטת מוסקבה
קטגוריה:מעוטרי עיטור הדגל האדום של העמל
קטגוריה:מעוטרי עיטור אות הכבוד
קטגוריה:סובייטים שנולדו ב-1912
קטגוריה:סובייטים שנפטרו ב-1992
פוליקוליטיס

ממוזער|פוליקוליטיס בודד
**פוליקוליטיס** (או **דלקת זקיק השערה**; בלועזית: **Folliculitis**) היא סוג של דלקת הגדלה בתוך זקיקי שיער. הדלקת יכולה להתרחש בכל מקום בגוף בו יש עור עם שיער. הדלקת יכולה להופיע באזורי הפנים, הבטן, הגב, הידיים, הרגליים או הישבן.

למרות שפוליקוליטיס היא דלקת המזכירה אקנה, וגם אקנה היא דלקת העלולה לגדול בתוך זקיקי שיער, המונח "פוליקוליטיס" מתייחס בדרך כלל אל קבוצה נפרדת של פצעונים, המשפיעים באופן גורף יותר על זקיקי שיער.

## תסמינים
* פריחה (סביבת הדלקת הופכת לוורודה-אדומה)
* גירוד
* פצעונים הגודלים על זקיקי עור
** עלול להקשות
** לרוב מתרחש באזור הגרון, בית השחי או המפשעה
** עלול להתרחש באזור איבר המין
* עלול להשתרע לעוד מקומות בגוף ללא טיפול אנטיביוטי

### סיבוך
ללא טיפול, פוליקוליטיס עלול להפוך לצלוליטיס או מורסה

## סיבות
רוב הפצעונים נגרמים בשל חדירה של סטפילוקוק זהוב, חיידק אל-אווירני פקולטטיבי.

זקיקי שיער עלולים להיפגע גם מחיכוך, ביגוד, עקיצה, גילוח או צמה חזקה הצמודה לקרקפת. הפוליקוליטיס חודר פתוגנית אל תוך זקיקי השיער הפגועים וגורם לדלקת באזור.

## קישורים חיצוניים

## הערות שוליים

קטגוריה:הפרעות בטפולות העור
קטגוריה:דלקת
ישראל יעקב לייפר

רבי **ישראל יעקב לייפר** (תרי"ז - ט' באדר ב' תרפ"ט) היה אדמו"ר ומייסד חסידות חוסט.

## ביוגרפיה
ממוזער|קברו של רבי ישראל יעקב מחוסט באוהל אדמו"רי נדבורנה בבושטינה
נולד בנדבירנה לרבי מרדכי ולחיה לייפר, נשא לאישה את בילא בת רבי ראובן פרנקל ממעליץ.
לאחר נישואיו החל לכהן כאדמו"ר בצ'רנוביץ, בשנת תר"נ עבר לחוסט בהוראת אביו, בתחילת שנת תרנ"ה נפטר אביו ועל פי צוואתו עבר לבושטינה ומילא את מקומו, כעבור שנה חזר לחוסט.
נודע כבעל מופת ומרשמי התרופות שלו כובדו בבתי המרקחת המקומיים. בשנת תר"ס הדפיס בסיגעט את ספרו של אביו "מאמר מרדכי".
נפטר בט' באדר ב' תרפ"ט ונקבר באוהל אביו בבושטינה.

## משפחתו
* בנו רבי שמואל שמעלקא, חתן רבי יעקב קאפיל ברענער אבד"ק רוזשעפניק, מילא את מקום אביו בחוסט
* בנו רבי ישכר בער, חתן אחיו רבי שמואל שמעלקא, נרצח בשואה
* בנו רבי ראובן מווייזא, חתן רבי צבי הירש ריינמן, כיהן כאדמו"ר בגרוסוורדיין, נרצח בשואה
* בנו רבי דוד מגרוסוורדיין, חתן רבי פנחס שפירא מקעכניא, נרצח בשואה
* בתו רבקה אשת רבי שלום גרשון גינזבורג רבה של סטורוז'ינץ
* חתנו רבי חיים שלמה לאווי מחוסט־טאהש, בן רבי אלימלך מטאהש

## קישורים חיצוניים
* 
* 
## הערות שוליים

ישראל יעקב
ישראל יעקב
קטגוריה:חוסט: רבנים
אלסייד היסאי

**אלסייד גזים היסאי** (באלבנית: **Elseid Gëzim Hysaj**; נולד ב-2 בפברואר 1994) הוא כדורגלן אלבני המשחק בעמדת המגן בלאציו.

## קריירת מועדונים
היסאי נולד במאלסי ד מדהה שבאלבניה. כאשר היה בן שנתיים היגר אביו לאיטליה כחלק מגל הגירה של עובדים אלבנים למדינה והיסאי עבר עם אמו לעיר שקודרה וגרו בבית של סבו. היסאי התחיל לשחק כדורגל בקבוצת הילדים של שקודרה וכעבור שנה עבר לזו של ולנזיה שקודרה. כאשר הגיע לגיל 10 אביו פגש את סוכן השחקנים האיטלקי מרקו פיצ'יולי וסיפר לו על בנו שמשחק כדורגל. 4 שנים לאחר מכן, פיצ'יולי דאג שייבחן במועדונים שונים במדינה ביניהם גם פיורנטינה אולם לבסוף הצטרף לאמפולי.

ב-24 באוקטובר 2011 היסאי ערך את הופעת הבכורה שלו בקבוצה בהפסד 2-1 לפיורנטינה במסגרת הקופה איטליה. ב-20 באוקטובר 2012 ערך את הופעת הבכורה שלו בסרייה ב' בניצחון 0-3 נגד וירטוס לנציאנו. ב-19 בספטמבר 2013 חתם על חוזה לשנתיים. ב-17 באפריל 2014 הבקיע את שער הבכורה שלו בקבוצה בהפסד 1–2 לווירטוס לנציאנו. היסאי היה שיתוף לעליית המועדון לסרייה א' בסיום העונה אחרי 6 שנות היעדרות. ב-31 באוקטובר 2014 חתם על חוזה חדש לשנתיים וחצי הכולל שדרוג שכרו.

ב-3 באוגוסט 2015 חתם לחמש שנים בנאפולי תמורת 5 מיליון אירו והפך לכדורגלן האלבני השני היקר בהיסטוריה אחרי לוריק צאנה. בנאפולי התאחד עם מאמנו לשעבר באמפולי מאוריציו סארי. ב-23 באוגוסט ערך את הופעת הבכורה שלו בקבוצה בהפסד 1–2 לססואולו. ב-17 בספטמבר ערך את הופעת הבכורה שלו בזירה האירופית בניצחון 0–5 נגד קלאב ברוז' במסגרת שלב הבתים של הליגה האירופית. ב-21 באוקטובר 2017 ערך את משחקו ה-100 בנאפולי בתיקו 0-0 נגד אינטר מילאנו. בקיץ  צ'לסי הגישה הצעה על היסאי על סך 43 מיליון אירו, אך העסקה נדחתה כיוון שהסוכן דרש מהמועדון 60 מיליון. ב-25 ביולי 2020 הבקיע את שער הבכורה שלו בקבוצה במשחק הליגה נגד ססואולו.

ב-1 ביולי 2021 עבר ללאציו בהעברה חופשית. 3 שבועות לאחר שחתם צולם שר את השיר בלה צ'או המזוהה עם תנועות שמאל אנטי-פשיסטיות, דבר שעורר כעס בקרב אוהדי הקבוצה המזוהים עם הצד הימני של המפה הפוליטית ולעיתים כונה על ידם כ"תולעת". בעונת 2022/2023 רשם 43 הופעות בכל המסגרות וסייע לקבוצתו לסיים במקום השני, הישג השיא של המועדון מאז האליפות האחרונה של המועדון בעונת 1999/2000.

## קריירה בינלאומית
היסאי שיחק בצעירותו בנבחרות הצעירות של אלבניה והשתתף באליפות אירופה בכדורגל עד גיל 17. בראיון שהעניק לתקשורת במרץ  אמר כי קיבל לייצג את איטליה בצעירותו, אך סירב כיוון שרצה לייצג את אלבניה מולדתו.

ב-6 בפברואר 2013 זומן לראשונה לסגל הנבחרת הבוגרת לקראת משחק הידידות נגד . כמה ימים לאחר מכן ערך את הופעת הבכורה שלו בנבחרת. ב-22 במרץ 2013 ערך את הופעת הבכורה שלו במסגרת רשמית בניצחון 0–1 נגד .

ב-28 במאי 2016 שימש כקפטן במשחק נגד  והפך לקפטן הצעיר בהיסטוריה של הנבחרת. השתתף עם הנבחרת ביורו 2016 ויורו 2024.

## חיים אישיים
ב-9 ביוני 2015 התארס לחברתו פיורנצה לקסטקאי מיס אלבניה לשנת , אך הם התחתנו רק ארבע שנים לאחר מכן. הוא ידוע כתומך נלהב של המפלגה הסוציאליסטית של אלבניה ואף השתתף בקמפיין בחירות שלה בשנת .

## תארים
; נאפולי
*קופה איטליה: 

## קישורים חיצוניים

## הערות שוליים

קטגוריה:כדורגלנים אלבנים
קטגוריה:מגני כדורגל אלבנים
קטגוריה:שקודרה: כדורגלנים
קטגוריה:כדורגלני אמפולי
קטגוריה:כדורגלני נאפולי
קטגוריה:כדורגלני לאציו
קטגוריה:כדורגלני נבחרת אלבניה
קטגוריה:כדורגלני יורו 2016
קטגוריה:כדורגלני יורו 2024
קטגוריה:ספורטאים זרים באיטליה
קטגוריה:אלבנים שנולדו ב-1994
דיוויזיית היגר ה-117 (ורמאכט)

**דיוויזיית היגר ה-117** הייתה דיוויזיית חי"ר קלה של הצבא הגרמני במלחמת העולם השנייה.

## היסטוריה
הדיוויזיה הוקמה ב-1 באפריל 1943 בצו מ-15 בפברואר באמצעות ארגון מחדש של דיוויזיית הרגלים ה-717 בקרואטיה. לאחר מכן היא הוצבה ביוון כדי לשמור על הפלופונסוס עד קיץ 1944, אז השתתפה בנסיגה הכללית דרך הבלקן וסבלה אבדות קשות במהלך הלחימה עם הפרטיזנים בספטמבר. הדיוויזיה סיימה את הלחימה בחזית המזרחית ונכנעה לצבא ארצות הברית ליד שטייר באוסטריה במאי 1945.

המטרה העיקרית של דיוויזיות ה-jäger הגרמניות הייתה להילחם בשטח קשה שבו יחידות קטנות ומתואמות היו מסוגלות להילחם בקלות רבה יותר מאשר הכוח הכבד שהציעו דיוויזיות חיל הרגלים הסטנדרטיות. דיוויזיות ה-jäger היו מצוידות יותר מדיוויזיית הרים, אך לא חמושות כמו דיוויזיית חי"ר גדולה יותר. בשלבים המוקדמים של המלחמה הם היו הכוחות שנלחמו בשטחים קשים ובמרגלות גבעות וכן באזורים עירוניים, בין ההרים והמישורים. ה-jägers (ציידים בגרמנית), הסתמכו על רמה גבוהה של הכשרה ותקשורת מעט עדיפה, כמו גם על התמיכה הארטילרית הלא מבוטלת שלהם. בשלבי הביניים של המלחמה, עם צמצום דיוויזיות החי"ר הסטנדרטיות, הפך מבנה ה-Jäger של דיוויזיות עם שני רגימנטים חי"ר לצורת הארגון הסטנדרטית.

## פשעי מלחמה
חיילים מהדיוויזיה השתתפו בפשע מלחמה המכונה טבח קלבריטה במבצע נקמה באזור קלבריטה ביוון בעקבות לכידתם ורציחתם של 81 חיילים מהדיוויזיה על ידי פרטיזני ELAS היוונים באוקטובר 1943. במהלך המבצעים הבאים מספר כפרים נשרפו ו-677 אזרחים נהרגו על פי ההערכות האחרונות.

## מפקדים
* גנרל הכוחות ההרריים קרל פון לה סואר (1 במאי 1943 – 10 ביולי 1944)
* גנרל-לויטננט אוגוסט ויטמן (10 ביולי 1944 – 10 במרץ 1945)
* גנרל-מיור הנס קרפל (10 במרץ 1945 – מאי 1945)

## קישורים חיצוניים
* דיוויזיית היגר ה-117 באתר lexikon-der-wehrmacht 

## הערות שוליים

117
הדיוויזיה ה-717 (ורמאכט)

**הדיוויזיה ה-717** הייתה דיוויזיית חי"ר של הצבא הגרמני במלחמת העולם השנייה.

## היסטוריה
הדיוויזיה הוקמה ב-11 באפריל 1941 באזור האימונים הצבאיים ברוק אן דר ליתה ובנויסידל אם זי שבמחוז הצבאי XVII כדיוויזיה של גל הגיוס ה-15, וכללה בעיקר מגויסים מבוגרים יותר. כבר ביוני 1941 הועברה הדיוויזיה ליוגוסלביה באזור קראלייבו, קרגוייבץ' ומיטרוביצה. מינואר עד אפריל 1943 השתתפה הדיוויזיה בקרב על נרטבה נגד כוחות הפרטיזנים. באפריל 1943 הפכה הדיוויזיה לדיוויזיית היגר ה-117 לאחר ארגון מחדש ועיצוב מחדש.

## פשעי מלחמה
הדיוויזיה הייתה אחראית לטבח קראלייבו, רצח המוני של כ-2,000 תושבי העיר המרכזית קראלייבו בידי הוורמאכט בין ה-15 ל-20 באוקטובר 1941, במהלך מלחמת העולם השנייה. הטבח בא כנקמה על התקפה משותפת של פרטיזנים-צ'טניקים על חיל מצב גרמני במהלך המצור על קראלייבו, שבו נהרגו 10 חיילים גרמנים ו-14 נפצעו. מספר בני הערובה שנורו חושב על בסיס יחס של 100 בני ערובה שהוצאו להורג על כל חייל גרמני שנהרג ו-50 בני ערובה שהוצאו להורג עבור כל חייל גרמני שנפצע, נוסחה שהגה אדולף היטלר במטרה לדכא את ההתנגדות האנטי-נאצית במזרח אירופה.

הוורמאכט הגיב בתחילה באיסוף והוצאה להורג של 300 אזרחים סרבים, שתוארו במסמכים עכשוויים כ"קומוניסטים, לאומנים, דמוקרטים ויהודים". במהלך הימים הבאים, נעצרו כל הגברים בין הגילאים 14 ל-60 והוכנסו לבית מעצר מאולתר במפעל הגלגול המקומי. כשהם שם, הניירות שלהם נבדקו ושמותיהם הוכנסו לפנקס. כשהמחנה התמלא, הורה הוורמאכט לקבוצות של 100 אסירים לצעוד לקברי אחים שנחפרו מראש, שם הוצאו להורג במקלעים כבדים. לאחר מכן נבדקו הגופות לאיתור סימני חיים; קורבנות ששרדו את המטח הראשוני קיבלו כדור אחד בראש. לאחר חיסול הקבוצה הראשונה, חזרו החיילים למפעל ואספו את 100 הקורבנות הבאים. תהליך זה נמשך עד שכל הגברים שנאספו נהרגו. פעולות התגמול נמשכו מספר ימים. בעקבות הירי על בני ערובה ממפעל הגלגול, הוורמאכט התפרס בכפרים מסביב, שרפו בתים והרגו ללא הבחנה. לפי הרישומים של דיוויזיית הרגלים ה-717 עצמה, 1,736 גברים ו-19 נשים "קומוניסטיות" מהעיר ומפאתיה הוצאו להורג, למרות ניסיונות של שיתופי פעולה מקומיים להקל בעונש. 20 מחיילי דיוויזיית הרגלים 717 קיבלו מאוחר יותר צלבי ברזל על תפקידם בהרג.

## מפקדים
* גנרל-מיור פאול הופמן (17 במאי 1941 – 1 בנובמבר 1941)
* גנרל-לויטננט ולטר הינגהופר (1 בנובמבר 1941 – 1 באוקטובר 1942)
* גנרל-לויטננט בניגנוס דיפולד (1 באוקטובר 1942 – 1 באפריל 1943)

## קישורים חיצוניים
* הדיוויזיה ה-717 באתר lexikon-der-wehrmacht 

717
אלכסנדר פרומקין

**אלכסנדר פרומקין** (ברוסית: **Александр Наумович Фрумкин** ; 24 באוקטובר 1895, קישינב - 27 במאי 1976 טולה) היה כימאי סובייטי ממוצא יהודי. הוא התמחה באלקטרוכימיה.

## קורות חיים
אלכסנדר פרומקים נולד בשנת 1895 בקישינב (אז בתחומי האימפריה הרוסית כיום במולדובה) למשפחה יהודית. הוריו היו בליטא והתחתנו בקובנו.

בשנת 1912 פרומקין סיים גימנסיה באודסה ונסע ללמוד כימיה באוניברסיטת שטרסבורג. בהמשך עבד באוניברסיטת ברן. בשנת 1915 הוא חזר לאודסה וסיים לימודי תואר באוניברסיטת אודסה. פרומקין החל לעבוד במפעל פלדה בעיר והחל להתעניין באלקטרוכימיה. בשנת 1917 הוא פרסם מאמר מדעי הראשון.

פרומקין החל לעבוד על עבודת דוקטורט אך לאחר מהפכת אוקטובר הענקת תוארים בוטלה. בשנת 1920 הוא התמנה לפרופסור והיה מלמד במוסדות להשכלה גבוהה באודסה. באותה תקופה הוא התחתן עם המשוררת ורה אינבר.

בשנת 1922 אלכסיי באך הזמין את פרומקין לעבודה במוסקבה במכון לכימיה ופיזיקה של אקדמיה למדעים של ברית המועצות. בשנים 1928-1929 פרומקין היה בארצות הברית בה נתן הרצאות בתחום התמחותו.

בשנת 1930 פרומקים התמנה לפרופסור באוניברסיטת מוסקבה ובשנת 1933 הקים קתדרה לאלקטרוכימיה אותה ניהל עד לשנת 1976.

בשנת 1932 פרומקין נבחר כחבר באקדמיה למדעים של ברית המועצות.

לאחר תחילת מלחמת העולם השנייה פרומקין הצטרף למחקרים בתחום הביטחוני. בשנת 1942 הוא נכלל כחבר בהוועד היהודי האנטי-פשיסטי.

בשנת 1946 ביחד עם וניאמין לויץ' פרוקמין פרסם עבודה על התנהגות תנועת טיפות כספית בשדה חשמלי. בשנת 1949 בשיא המאבק נגד קוסמופוליטיות ביחד עם יעקב סירקין הוא הואשם בכך שלא נתן ביטוי להישגי מדענים רוסים. הוא פוטר מעבודתו במכון מחקר אותו ניהל.

בסוף 1949 על מחקרים שפרומקים עשה לטובת פיתוח כור גרעיני סובייטי הוא קיבל פרס ברית המועצות ועיטור הדגל האדום של העמל.

בשנת 1958 פרומקין הקים מכון לחקר אלכטרוכימיה וניהל אותו עד לשנת 1976. בשנת 1965 הוא הקים כתב עת "אלקטרוכימיה" והיה עורך ראשי עד לשנת 1976.

בשנת 1965 לפרומקין הוענק תואר גיבור העמל הסוציאליסטי.

בשנת 1955 פרומקין חתם על "מכתב 300" בגנות פעילות של טרופים ליסנקו. בשנת 1973 הוא היה בין תומכי מכתב לעיתון "פרבדה" בגנות אנדריי סחרוב.

פרומקין נפטר בשנת 1976 במהלך ועידה מדעית בטולה ונטמן בבית העלמין נובודוויצ'י במוסקבה.

## קישורים חיצוניים
* ביוגרפיה 
* ביוגרפיה 
* 

קטגוריה:כימאים יהודים
קטגוריה:מדענים יהודים סובייטים
קטגוריה:סגל אוניברסיטת מוסקבה
קטגוריה:מעוטרי עיטור הדגל האדום של העמל
קטגוריה:מעוטרי עיטור לנין
קטגוריה:יהודים מעוטרי גיבור העמל הסוציאליסטי
קטגוריה:הוועד היהודי האנטי-פשיסטי
קטגוריה:חברי האקדמיה הלאומית למדעים של ארצות הברית
קטגוריה:יהודים חברי האקדמיה למדעים של ברית המועצות
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1895
קטגוריה:סובייטים שנפטרו ב-1976
קטגוריה:אלקטרוכימאים
הדס יהלום

**הדס יהלום** (נולדה בשנת 1967) היא שופטת ישראלית, נשיאת בית הדין האזורי לעבודה תל אביב.
## ביוגרפיה
נולדה בישראל ולמדה בבית הספר פלך בירושלים. בשנים 1985 עד 1987 שירתה בשירות לאומי. בשנת 1991 סיימה לימודי משפטים באוניברסיטת בר-אילן ובשנה לאחר מכן התמחתה במשרד עורכי דין ובבית הדין הארצי לעבודה אצל השופט מנחם גולדברג. בשנת 1992 הוסמכה כעורכת דין, מקצוע בו עבדה עד שנת 2000.

במרץ 2000 מונתה כרשמת בבית הדין האזורי לעבודה בתל אביב, ובמרץ 2003 כשופטת. בדצמבר 2012 מונתה לכהן כסגנית נשיא בית הדין האזורי לעבודה בתל אביב. באפריל 2019 מונתה לכהן כנשיאת בית הדין האזורי לעבודה בתל אביב.

בתקופת כהונתה, בפברואר 2020 עבר בית הדין ממקום מושבו ברחוב שוקן בתל אביב להיכל המשפט בבת ים (עם זאת, שמו הרשמי נותר 'בית הדין האזורי לעבודה תל אביב'). בנובמבר 2022 נפתחה שלוחה של בית הדין האזורי גם בכפר סבא.

## פסיקות
ב-2021 הכירה בקיום יחסי עובד מעביד בין משרד הכלכלה לשלוש עובדות שהועסקו שנים ארוכות כמפקחות השגחה בבחינות מטעם המשרד, ופסקה עבורן פיצויים חלף הזכויות הסוציאליות שנמנעו מהן לאורך השנים עקב הגדרתן כנותנות שירותים ולא כעובדות מן המניין.

בשנת 2023 הכירה במורה לנהיגה שעבד בעברו 13 שנים כסוכן מכירות בשטח כנפגע עבודה, בטענה שבעת היותו סוכן שטח היה חשוף לשמש.

ב-2 בספטמבר 2024 קיבלה את בקשת המדינה ופורום הגבורה והוציאה צו מניעה להפסקת השביתה כללית שנקטה ההסתדרות, בדרישה לקידום עסקה לשחרור חטופי ה-7 באוקטובר. יהלום קבעה כי מדובר בשביתה פוליטית אסורה.

## חיים אישיים
נשואה לפרופ' אשר יהלום ולהם שלושה ילדים.

## קישורים חיצוניים
* הדס יהלום באתר הרשות השופטת.

## הערות שוליים

קטגוריה:בוגרות בית הספר פלך
קטגוריה:בוגרות אוניברסיטת בר-אילן: משפטים
קטגוריה:בוגרי אוניברסיטת בר-אילן: משפטים
קטגוריה:נשיאי בתי הדין האזוריים לעבודה
קטגוריה:שופטות בתי הדין לעבודה
קטגוריה:ישראליות שנולדו ב-1967
קטגוריה:ישראלים שנולדו ב-1967
היכל המשפט בת ים

**היכל המשפט בת ים** הוא מקום משכנם של בית הדין האזורי לעבודה תל אביב, בית המשפט לתעבורה (מחוז תל אביב), בית משפט השלום בת ים ובית המשפט לעניינים מקומיים בבת ים. בתי המשפט במתחם מספקים שירותים לכל אזור גוש דן.

המבנה שוכן ברחוב הרב ניסנבאום 7. הוא משתרע על פני 21 אלף מטרים רבועים - שלושה מפלסים תת-קרקעיים (בהם שתי קומות חניון עם כ-380 מקומות חניה) ושבע קומות לגובה. הוא כולל כולל 65 אולמות דיון, 75 לשכות שופטים, חלל מבואה רחב אליו משקיפות כלל הקומות וקפיטריה. תחנת העמל של הקו האדום של דנקל, סמוכה למבנה.

הקמת המבנה הייתה חלק מתוכנית בנייה כוללת של הנהלת בתי המשפט לבנייה ולשיפוץ של מבני משפט ברחבי הארץ, וכחלק משיתוף פעולה של הנהלת בתי המשפט עם עיריית בת ים ומינהל הדיור הממשלתי שהחל להירקם כבר בשנת 2012. הוא הוקם בין היתר לאור התרחבות הפעילות בבתי הדין לעבודה ולתעבורה ששכנו ברחוב שוקן 25 בתל אביב.

המבנה נבנה על ידי חברת אשטרום שזכתה במכרז לבנייתו והפעלתו למשך 25 שנים (במהלכן המדינה צפויה לשלם לה שכר דירה) שבסופן יעבור המבנה לידי המדינה. הוא תוכנן על ידי משרד האדריכלים אמר-קוריאל (בראשות דינה אמר ואברהם קוריאל) המתמחה במבני ציבור. הקמת המבנה עלתה כ-150 מיליון ש"ח. בנייתו החלה בספטמבר 2017.

המתחם פתח את שעריו באופן רשמי ב-5 בפברואר 2020. באותו חודש עבר בית הדין האזורי לעבודה ממקום מושבו הישן ברחוב שוקן בתל אביב להיכל המשפט בבת ים (עם זאת, שמו הרשמי נותר 'בית הדין האזורי לעבודה תל אביב').

Bat Yam Courthouse 04.jpg|מבואת הכניסה
Bat Yam Courthouse 05.jpg|המבנה מכיוון צפון
He'Amal Light Rail Station and Bat Yam Courthouse 05.jpg|היכל המשפט ברקע תחנת העמל של הקו האדום של דנקל
Bat Yam Courthouse 07.jpg|מבואת הכניסה מהקומות העליונות

## קישורים חיצוניים

* 

## הערות שוליים

קטגוריה:בת ים: מבנים
קטגוריה:בתי הדין לעבודה
קטגוריה:מבני בית משפט
קטגוריה:מיזמי שותפות ציבורית-פרטית בישראל
שלב מקצועי

250px|ממוזער|שמאל|מקבץ תגי מקצוע בצה"ל
**שלב מקצועי** הוא דירוג צבאי לשיוך מקצועי שהיה בשימוש בצבא הגנה לישראל משנות ה-50 ועד סוף שנות ה-90 של המאה ה-20.
השלב סומן בצורת תג שנענד על שרוול חולצת המדים או על גבי המעיל הצבאי.

## היסטוריה
תגי המקצוע היו אותות בד שחורים-אדומים שחולקו לכלל חיילי צה"ל, ובהם גם חיילי השדה הקרביים לציון הכשרה מיוחדת שעברו. התג ציין את המקצוע הראשי בלבד ללא התייחסות ליתר הקורסים שעבר החייל. כדי לקבל את האות הבא, נדרש בוחן שלב או קורס. הקידום בדרגות הותנה לעיתים בעליית שלב מקצועית. בהמשך בוטלו חלק מהתגים ונשארו רק למקצועות תומכי לחימה ועורפיים עד לביטולם הסופי בסוף שנות התשעים.

מתחת לסמל נוספו פסים אדומים שנקראו "שלבי מקצוע": פס אחד - לציון שלב אחד, שניים לציון מעבר שני שלבים וכך הלאה עד שלב 7. בראשיתם נתפרו התגים ביד ותחתיהם הונח מטבע של 50 או 100 פרוטה כדי שיבלטו.

רצף השלבים החל בשלב הראשון של כל מקצוע, לרוב 7 (היו שהתחילו ב-6), אותו קיבלו החיילים לאחר סיום טירונות וקורס הכשרה בסיסית, דירוג 9 כתנאי לדרגת סמל, שלב 10 לדרגת סמל ראשון, שלב 12 בדרגת רס"ר. בין אלו ניתנו דרגות ביניים כמו 9ב', 7ג' וכו'. הנדסאים קיבלו קיצורי פז"ם לדרגה. מעל שלב 12 השלבים הם מנהליים תלויי ותק, דרגה והשכלה.

בחיל הרגלים עוצבו סמלי בד ובהם שני רובים מוצלבים ופסים מתחתיהם לציון רמת הרובאות.

לכל מקצוע עוצב סמל נפרד, בהם מפקד טנק, מפעיל קשר, מפעיל ציוד מכני, מקצועות גרפיים, מש"ק דת, משטר ומשמעת, סיור ממונע וכו'.


קובץ:בקר-אש (סטיל) שלב 9, תחילת שנות ה-70.png|חיל הים, בקר אש (סטי"ל) שלב 9, תחילת שנות ה-70'
קובץ:שלב מקצועי חובש קרבי 9.png|חובש קרבי שלב 9, הפס העליון סימל 5, בדומה לספרות רומיות
קובץ:ShlavMiktzoiOLDIDF.png|שנות ה-60 או ה-70



קובץ:Winter uniform of N.C.O. in the Israel Air Force 1965 D383-007 (cropped).jpg|שלב מקצועי תפור על השרוול מעל דרגת רב"ט של חייל בחיל האוויר, שנת 1965.
קובץ:FrgtHnrGrd (cropped).jpg|שלב מקצועי תפור על השרוול מעל דרגת רב"ט של חייל בחיל הים, שנת 1951.
קובץ:A military parade of cadets at the military boarding school in Haifa Reali School (FL45768013) (cropped).jpg|שלב מקצועי תפור על השרוול מעל דרגת רב"ט של שוחר בפנימייה הצבאית בבית הספר הריאלי בחיפה, שנת 1974.


## קישורים חיצוניים
* מאגר סמלי מקצוע באתר "AllBadges"

קטגוריה:מדי צה"ל
קטגוריה:סמלי צה"ל
מערת כלי האבן

**מערת כלי האבן** היא מערכת תת-קרקעית גדולה וקדומה בירושלים, שנחצבה בידי אדם ושימשה כמחצבה וכבית מלאכה לייצור כלי אבן בתקופת בית שני. המערה ממוקמת ממזרח להר הצופים, לצד הכביש המוליך מהר הצופים למעלה אדומים.

## גילוי
המערה נתגלתה בקיץ 1999 בזמן עבודות התשתית לסלילת הכביש המחבר את הר הצופים וירושלים למעלה אדומים. דחפור שעבד יצר פתח במערה שנמצאת במדרון המזרחי של אחת השלוחות של הר הצופים.

## המחצבה
המערכת התת-קרקעית שנתגלתה כוללת שתי מערות שנחצבו בסלע קירטון המותאם ליצירת כלי אבן. בתקופה החשמונאית גברה ההקפדה על דיני הטהרה אצל יהודי ארץ ישראל ובמיוחד בירושלים. לכן, נוצר שימוש רב יותר בכלי אבן לאגירת מזון ולהגשה, היות שעל פי ההלכה היהודית, כלים אלו אינם מקבלים טומאה. כלים כאלה, נתגלו במקומות רבים בארץ ישראל, בהם גרו אוכלוסיות יהודיות. לכן ניתן למצוא אתרים כאלה, ביהודה, בעבר הירדן בגליל ובגולן.

### המערה הראשונה
המערכת כוללת חצר מבוא שממנה מסתעפות שתי המערות. המערה הראשונה משתרעת על פני שטח של 4000 מ"ר, כאשר התקרה בקרבת הפתח הגיעה לגובה 4 מטרים ובעומק עד לכדי 2 מטר גובה. עקב גודל המערה, החוצבים הקפידו על חציבת עמודים במרחקים קבועים, שחילקו את המערה לאולמות ומנעו קריסה של התקרה. על מנת להאיר את פנים המערה, נחצבו מדפי אבן מאולתרים עליהם הונחו נרות שמן. שישה מהם נתגלו בערמות הפסולת של המערה. בקרבת הפתחים למערה נחצבו ארבעה חדרים קטנים יחסית, שכנראה שימשו כסדנאות לייצור כלי אבן.

### המערה השנייה
המערה השנייה קטנה יותר מהראשונה, האורך שלה הוא 24 מטרים, רוחבה 17 מטר והיא משתרעת על פני שטח של 1000 מ"ר. גם במערה זו נחצבו עמודי תמך והתקרה בעומק גבוהה מהתקרה בפתח המערה. על אחד העמודים נחרתו אותיות ביוונית IN, ON וביניהן שרטוט עדין בפחם של דגמים צמחיים.

## הממצאים
ממוזער|מבט החוצה מתוך מערת כלי האבן 
במערות במערות לא נתגלו כלים שלמים, אך נתגלו אלפי כלי אבן רבים שנפגמו בשלב הייצור, כלים בעלי ידית אוזן אחת או שתיים, קערות וקדרות מלבניות בעלות פינות מעוגלות וידיות בריח. אחד הממצאים הבולטים היה כלי השולחן העדינים שכללו קערות בגדלים שונים, כלי אגירה גדולים מטיפוס "קלל".

חוץ מכלי האבן נתגלו במערה גם ארבעה מטבעות, הקדום ביותר משנת 54 לספירה שטבע הנציב הרומי אנטוניוס פליקס. שלושת המטבעות האחרים הם מתקופת המרד הגדול: פרוטה משנת שתיים למרד, שנת 67/8 לספירה, ושתי פרוטות משנת שלוש למרד הגדול, שנת 68/9 לספירה. על פי כלל הממצאים במערה ניתן לומר שעיקר הפעילות במערה הייתה במאה הראשונה לספירה ונסתיימה עם חורבן בית שני.

גילו המערה עשוי לעזור במתן הסבר לכתובת ארוכה ומעניינת שנתגלתה במערת קבורה בבית פגי (היום א-טור) הסמוכה. הכותבת כוללת 23 שמות וכינויים ולידם נרשמו סכומי כסף קטנים. חוקרים הסיקו כי זו רשימת פועלים שעבדו בבית מלאכה לגלוסקמאות ובה פירוט שכרם היומי. ישנה אפשרות שמערת כלי האבן, הייתה מקום עבודתם.

## הערות שוליים

קטגוריה:אתרים ארכאולוגיים יהודיים בארץ ישראל
קטגוריה:התקופה החשמונאית בארץ ישראל
קטגוריה:התקופה הרומית בארץ ישראל
קטגוריה:יישובים יהודיים בארץ ישראל בתקופת בית שני
2014 בממלכה המאוחדת

**[[2014]] ב[[הממלכה המאוחדת של בריטניה הגדולה וצפון אירלנד|ממלכה המאוחדת]]** היא השנה בה הממלכה המאוחדת חגגה 213 שנה מיום היווסדה.

## הנהגה
* מונרך - המלכה אליזבת השנייה
* ראש ממשלה - דייוויד קמרון (המפלגה השמרנית הבריטית)

## אירועים בולטים
ממוזער|חתונה של זוג הומוסקסואלים בריטים שהתקיימה ב-29 במרץ 2014 שהוא היום הראשון בו הדבר התאפשר בבריטניה על פי החוק
* 29 במרץ – נישואים חד מיניים נערכים לראשונה באנגליה ובווילס.
* 20 ביולי – חבורת מונטי פייתון מעלה את מופעה האחרון באולם ה-O2 בלונדון מול קהל של 15,000 צופים, והתארחו בו הקומיקאית אדי איזרד, השחקן מייק מאיירס והפיזיקאי סטיבן הוקינג. המופע הועבר בשידור חי בטלוויזיה ובבתי קולנוע ברחבי העולם. בישראל, המופע הוקרן באולמות הקולנוע של יס פלאנט.
* 18 בספטמבר – משאל העם על עצמאות סקוטלנד: משאל עם נערך בסקוטלנד ובו נשאלו תושבי סקוטלנד אם הם מעוניינים שישות זו תהפוך למדינה עצמאית או תישאר חלק מן הממלכה המאוחדת. כ-55 אחוזים מהמצביעים התנגדו לעצמאות, וסקוטלנד נשארה חלק מהממלכה המאוחדת.

## נפטרו
**([[:קטגוריה:בריטים שנפטרו ב-2014]])**
ממוזער|150px|בוב הוסקינס
* 29 באפריל – בוב הוסקינס, שחקן בריטי (נולד ב-1942)
* 6 ביוני – לורנה וינג, פסיכיאטרית בריטית, חלוצה בחקר הפרעות התפתחותיות בילדים, טבעה את המונח תסמונת אספרגר (נולדה ב-1928)
* 9 ביוני – ריק מייאל, קומיקאי, שחקן וכותב בריטי (נולד ב-1958)
* 24 בספטמבר – כריסטופר הוגווד, מנצח, צ'מבליסט, סופר ומלומד בריטי (נולד ב-1941)
* 27 בנובמבר – פ.ד. ג'יימס, סופרת אנגליה (נולדה ב-1920)
* 22 בדצמבר – ג'ו קוקר, זמר רוק ובלוז בריטי (נולד ב-1944)

## קישורים חיצוניים

## הערות שוליים

הממלכה המאוחדת
*
הממלכה המאוחדת
מכון סת"ם

ממוזער|קלף נוצה ודיו המשמשים לכתיבת סת"ם
**מכון סת"ם** (**ס**פרי-תורה, **ת**פילין, **מ**זוזות) הוא ארגון או עסק שמתמחה בשיווק הפצה וייצור של ספרי תורה תפילין ומזוזות.

לרבים מהמכונים ישנה תעודת כשרות מגוף כשרות או מרבנים המעידים שהסחורה שהעסק מייצר או משווק היא כשרה על פי כללי ההלכה.

## רקע
בהלכה היהודית יש דינים והלכות רבים המהווים בסיס לכתיבת ספרי תורה תפילין ומזוזות כשרים, ובנוסף, לכל אחד מהם דינים המיוחדים לו. וכן הגדרות רבות למי שראוי ומתאים לכותבם. לאורך השנים תפקיד חשוב זה של הסופר, היה באחריותו של רב הקהילה, שפעמים רבות היה משמש בעצמו גם כשוחט מוהל וסופר. עם התפתחות המסחר הגלובלי, רבו יצרני וסופרי סת"ם בעולם, שלא תמיד היו מוכרים לצרכנים. ועקב כך נגרמו מכשולות רבים שבחלקם קרו עקב חוסר מיומנות של חלק מסופרי הסת"ם בעבודתם הקדושה, או סופרי סת"ם שאינם ראויים למלאכה זו.

בתקופתו של החתם סופר, תיקן תקנה יחד עם רבנים נוספים (הרב יוסף שאול נתנזון, ועוד), שלכל סופר סת"ם יהיה צורך בהסמכה מיוחדת על ידיעתו בהלכות הנחוצות, ובלי זה לא יוכל למכור את תשמישי הקדושה:

תקנה זו התקבלה ברבות מקהילות ישראל.

## המצב כיום
כבר בשנת ה'תרצ"ה הוקם בוורשה ארגון בשם "שומרי סת"ם" שתפקידו היה לתת תעודות הסמכה לסופרים. לאחר הקמתו יצאה קריאה מרבה של פלונסק, הרב צבי יחזקאל מיכלסון עם רבי צבי הירש פרידלינג מביסקוביץ, על ייסוד המרכז לשומרי סת"ם, והחובה על כל סופר להצטרף לחברה. על מכתבם חתמו רבים מגדולי פולין, ביניהם ניתן לראות את הרבי מגור, רבי חיים עוזר גרודזנסקי, הרבי מסוכטשוב, רבי זלמן סורוצקין ורבנים נוספים.

כיום, כדי להקל על המתעסקים במלאכה זו, הוקמו מכוני סת"ם, במטרה לקיים שיעורים הלכתיים ומקצועיים לסופרי סת"ם כדי להכשירם וללמדם את מלאכת הכתיבה כראוי, כשהמכונים מעניקים תעודות הסמכה לתלמידים שסיימו בהצלחה את הלימודים והמבחנים.

עקב בעיות כשרות שהתעוררו בקלף שעליו כותבים ספרי תורה, פורסמו בשנת ה'תשס"א 2001 מודעות בחתימותיהם של רבנים חשובים ובראשם הרב וואזנר, ומאוחר יותר גם על ידי בד"ץ העדה החרדית, שלא לקנות קלף ללא אישור כשרות ממכון העוסק בכך.

בחלק מהמכונים הגדולים קיימת תצוגה של תשמישי קדושה ואופן יצורם, וכן תשמישי קדושה ומזוזות ועוד שנפסלו הלכתית משימוש.

ניתן שירות במכונים מסוימים, להכין סימן רישום - כמין טביעת אצבע - לספרי התורה, ובמקרה של גניבה יוכלו לזהות למי שייך ספר התורה לפי הסימן המתועד במכון.

בבסיס הרבנות הצבאית במחנה שורה פועל מכון סת"ם המיועד לבחינת תשמישי קודש בבתי הכנסת הפזורים ברחבי צבא הגנה לישראל.

## מגוון המכונים כיום
* מכונים הפועלים לייצר את בתי תפילין והקלף לצורך כתיבת כתבי קודש, כפי דקדוקי ההלכה והמנהגים השונים.
* מכונים מיוחדים להגהת סת"ם באופן ידני וממוחשב, כשחלקם אף מציעים שירות לבדיקה והגהה בבית הלקוח.
* מכונים ייעודיים למכירת ציוד לסופרים, כמו קלף, דיו, עצי חיים לספרי תורה וכדומה,
* מכונים למסחר בסת"ם, ומכירת תשמישי קדושה נוספים, כגון בתים לתפילין ומזוזות, תיקים לטלית ותפילין, ועוד.
* מכונים המתמקדים בהוצאה לאור של ספרות נרחבת וספרי הלכה ושו"ת שונים בהלכות סת"ם.

## ראו גם
* בדיקת מזוזות, תפילין וספרי תורה

## הערות שוליים

קטגוריה:תשמישי קדושה
קטגוריה:סת"ם
סאם קר (1999)

**סמנתה מרי "סאם" קר** (באנגלית: **Samantha Mary Kerr**; נולדה ב-17 באפריל 1999) היא כדורגלנית סקוטית, המשחקת בעמדת הקשרית בבאיירן מינכן שבבונדסליגה לנשים ובנבחרת סקוטלנד.

## קריירת מועדונים
### קבוצות נוער
קר שיחקה עבור סנטרל גירלז (לשעבר פלקירק גילרס) מגיל 12 ועד 16. במאי 2015, היא שימשה כקפטנית תיכון גריימה והובילה אותו לגביע התיכונים.

### גלאזגו סיטי
בינואר 2016, בגיל 16, חתמה קר בגלאזגו סיטי. על החתמתה, מאמן גלאזגו סקוט בות' אמר, "סאם קר היא שחקנית צעירה עם תכונות מיוחדות... אנחנו מאושרים מכך שהיא בחרה להצטרף לגלאזגו סיטי כדי להמשיך לפתח את כשרונה בעוד היא מתפתחת לשחקנית פנטסטית." במרץ 2016, היא סייעה למועדון לנצח את גלאזגו גירלז ולהעפיל לחצי-גמר גביע הליגה הסקוטית לנשים. קר הייתה חלק מהקבוצה שזכתה באליפות סקוטלנד בפעם העשירית ברציפות בסוף עונת 2016; הייתה זאת הפעם הראשונה בהיסטוריית הכדורגל הסקוטי בו קבוצת בוגרים הגיעה להישג זה (אף קבוצת בוגרים לא זכתה ביותר מתשע אליפויות רצופות). היא גם השתתפה בזכיות נוספות באליפות ב-2017, 2018 ו-2019 - עונת 2020 בוטלה עקב התפשטותה של מגפת הקורונה - ושיחקה בליגת האלופות לנשים, בה העפילה לרבע-הגמר בעונת 2019-20.

### ריינג'רס
בדצמבר 2020 עברה קר לקבוצת הנשים של גלאזגו ריינג'רס יחד עם חברתה לקבוצה קריסטי הוואט. במהלך עונת 2021-22, הבקיעה קר את השער הראשון בהיסטוריית קבוצת הנשים של ריינג'רס שנכבש באצטדיון אייברוקס, בניצחון על קבוצת הנשים של אברדין. היא נכנסה להרכב העונה בליגה הסקוטית כשקבוצתה זכתה באליפות הראשונה בהיסטוריית המועדון.

### באיירן מינכן
ב-30 במאי 2023 חתמה קר על חוזה לשלוש שנים בבאיירן מינכן מהבונדסליגה לנשים. קר ערכה את הופעת הבכורה שלה בבונדסליגה ב-12 בנובמבר 2023, בניצחון 2-0 על דיסבורג. יחד עם באיירן, זכתה קר באליפות הבונדסליגה לעונת 2023-24.

## קריירה בינלאומית
קר ייצגה את סקוטלנד בנבחרות U15 ו-U17 והשתתפה ביורו לנערות ב-2014. הופעת הבכורה שלה בתחרויות אופ"א הייתה ב-9 באוקטובר 2014 נגד מונטנגרו. סמנת'ה ייצגה את סקוטלנד גם בנבחרת ה-U19 ביורו לנבחרות צעירות ובגביע לה מנגה בספרד.

קר זומנה לראשונה לסגל נבחרת סקוטלנד בנובמבר 2018, והייתה אחת משתי השחקניות שעוד לא ערכו הופעת הבכורה שלהן במדי הנבחרת וזומנו לגביע פינאטאר ב-2020. קר ערכה את הופעת הבכורה של בנבחרת במהלך הטורניר, כשהיא עולה כמחליפה בניצחון 3-0 על אוקראינה ב-4 במרץ.

## חיים אישיים
הספורטאי האהוב על קר הוא ליונל מסי, והמודל לחיקוי שלה היא חברתה לשעבר בנבחרת סקוטלנד, קים ליטל.

## סטטיסטיקות קריירה

### מועדונים
נכון ל-24 ביוני 2024

### נבחרת סקוטלנד
נכון ל-3 ביולי 2024

## הישגים ותארים

#### גלאזגו סיטי

* אליפות סקוטלנד: 2016, 2017, 2018, 2019
* הגביע הסקוטי: 2019

**ריינג'רס**

* אליפות סקוטלנד: 2021-22
* גביע הליגה הסקוטית: 2022-23
* גביע גלאזגו: 2022
**תארים אישיים**

* כדורגלנית השנה בסקוטלנד: 2022

## קישורים חיצוניים

## הערות שוליים

קטגוריה:כדורגלנים סקוטים
קטגוריה:כדורגלניות סקוטיות
קטגוריה:קשריות כדורגל
קטגוריה:כדורגלני באיירן מינכן
קטגוריה:כדורגלניות באיירן מינכן
קטגוריה:כדורגלני נבחרת סקוטלנד
קטגוריה:סקוטים שנולדו ב-1999
יריד תעסוקה

ממוזער| יריד תעסוקה בניו יורק, מרץ 2009
**יריד תעסוקה** הוא אירוע שבו מעסיקים ומגייסים מוסרים מידע לעובדים פוטנציאליים. מחפשי עבודה משתתפים בירידי עבודה כדי לדבר פנים אל פנים עם מעסיקים פוטנציאליים, למלא קורות חיים ולשאול שאלות לגבי התפקידים השונים הזמינים. בנוסף לאירועים המתקיימים באופן פרונטלי, ישנם גם ירידי תעסוקה מקוונים, הנותנים למחפשי עבודה דרך וירטואלית ליצור קשר עם מעסיקים פוטנציאליים.

## ירידי תעסוקה פרונטליים
ממוזער| יריד תעסוקה במצרים (2019).
ממוזער| יריד תעסוקה ביפן
ביריד תעסוקה מחפשי עבודה באים כדי להיפגש עם מעסיק, לנסות להתבלט על פני מועמדים אחרים ולקבל סקירה כללית על איך זה לעבוד בחברה או במגזר שנראה מעניין למועמד. 

יריד תעסוקה בדרך כלל כולל שולחנות או דוכנים של חברה או ארגון שבהם ניתן למסור קורות חיים ולהחליף כרטיסי ביקור. לעיתים קרובות היריד מתקיים בחסות מרכזי קריירה שונים, עיריות וחברות השמה.

במכללות ואוניברסיטאות, ירידי תעסוקה משמשים בדרך כלל לגיוס למשרות סטונדט. היריד נותן מיקום מרכזי לסטודנטים לפגוש מעסיקים ולבצע ראיונות ראשוניים. חברות גיוס כח אדם מדברות עם סטודנטים על ציפיות ועונות על שאלות הקשורות לתנאי הקבלה ולניסיון הדרוש למשרה. 

## ירידי תעסוקה מקוונים
ירידי תעסוקה מקוונים מתקיימים באמצעות פלטפורמה וירטואלית המאפשרת למעסיקים לדבר עם עובדים פוטנציאליים. בהתאם לפלטפורמה שבה נעשה שימוש, יריד תעסוקה וירטואלי עשוי לכלול שירותים כגון שיחות וידאו, צ'אטים, חומר להורדה ועוד. מחפשי עבודה עשויים ללכת ליריד פרונטלי, גם לאחר שהגישו מועמדות מקוונת לתפקידים. 

## ראו גם
* תעסוקה
* מעסיק

## הערות שוליים

## קישורים חיצוניים

קטגוריה:גיוס והשמה בעבודה
דיוויזיית האבטחה ה-286 (ורמאכט)

**דיוויזיית האבטחה ה-286** (בגרמנית: **286. Sicherungs-Division**) הייתה דיוויזיית אבטחה עורפית בוורמאכט במהלך מלחמת העולם השנייה. היחידה נפרסה באזורי הכיבוש הגרמני בברית המועצות, באזור העורפי של קבוצת ארמיות מרכז. היא הייתה אחראית לפשעי מלחמה וזוועות רחבי היקף, כולל מותם של אלפי אזרחים סובייטים.

## היסטוריה
דיוויזיית האבטחה ה-286 הוקמה ב-15 במרץ 1941 סביב גורמים של דיוויזיית הרגלים ה-213, בתחילה עם רגימנט רגלים אחד (354). עד 1942 צורפו עוד שני רגימנטים של אבטחה, ה-61 (שהורכב ממטה *Landesschützen-Regiment* 61) וה-122. מגוון יחידות הוכפפו לדיוויזיה במהלך קיומה, כולל גדודי חיילים רוסיים ומפברואר 1944 רגימנט הגרנדירים ה-638, המורכב ממתנדבים צרפתים, ה-LVF.

במהלך תקופה זו הוצבה הדיוויזיה תחת פיקוד הארמייה הרביעית, שם מילאה תפקידי כיבוש, ניצול כלכלי ומטלות ביטחוניות באזורים העורפיים. היא הייתה מעורבת בפעולות ענישה נגד האוכלוסייה המקומית: פעולות אלו בוצעו באכזריות קיצונית (בסך הכל איבדה בלארוס עד רבע מאוכלוסייתה במהלך הכיבוש הגרמני). הנאשם במשפטי מינסק לאחר המלחמה, פול אייק, הצהיר כי יצא להקים ולאחר מכן לחסל גטו בעיירה אורשה באחריות הדיוויזיה.

ביוני 1944, הארמייה הרביעית כותרה על ידי כוחות סובייטים במהלך שחרור בלארוס הסובייטית, מבצע בגרטיון. דיוויזיית האבטחה ה-286 נדרסה והושמדה בסביבת אורשה. שרידיה אורגנו מחדש בסוף אותה שנה בממל כ**[[הדיוויזיה ה-286 (ורמאכט)|דיוויזיית הרגלים ה-286]]**, שהוקצתה לארמיית הפאנצר השלישית; היא הושמדה שוב בנויקוהרן במהלך הקרבות בזמלנד לקראת סוף המלחמה.

## מפקדים

* גנרל-לויטננט קורט מילר (15 במרץ 1941 – 15 ביוני 1942)
* גנרל-לויטננט יוהאן-גיאורג ריכרט (15 ביוני 1942 – 1 בנובמבר 1943)
* גנרל-לויטננט הנס אושמן (1 בנובמבר 1943 – 5 באוגוסט 1944)
* גנרל-לויטננט פרידריך-גאורג אברהרדט (5 באוגוסט 1944 – 17 בדצמבר 1944)

## קישורים חיצוניים
* דיוויזיית האבטחה ה-286 באתר lexikon-der-wehrmacht 

286
Chebfun

**Chebfun** היא חבילת תוכנה חופשית כתובה במאטלאב שמיועדת לחישובים נומריים עם פונקציות ממשיות. החבילה מממשת אלגוריתמים שמקרבים פונקציות בעזרת פולינומי צ'בישב.

החבילה מפותחת החל משנת 2002 באוניברסיטת אוקספורד, והפיתוח שלה מובל על ידי פרופסור ניק טרפטן .

החבילה מאפשרת, בין השאר, לקרב פונקציות, למצוא שורשים של פונקציות, ולפתור משוואות דיפרינציאליות.

החבילה נתמכת אך ורק במאטלאב (החל מגרסה R2009b).
## ראו גם
*פולינומי צ'בישב

## קישורים חיצוניים
* 

קטגוריה:ספריות תוכנה
קטגוריה:תוכנה חופשית
הדיוויזיה ה-286 (ורמאכט)

**הדיוויזיה ה-286** (בגרמנית: **286. Infanterie-Division**) הייתה דיוויזיית חיל רגלים של הוורמאכט שלחמה במלחמת העולם השנייה.

## היסטוריה
דיוויזיית הרגלים ה-286 הוקמה ב-17 בדצמבר 1944 ליד ממל באזור ארמיית הפאנצר השלישית על בסיס דיוויזיית האבטחה ה-286, אולם הדיוויזיה לא הושלמה במלואה. הדיוויזיה שהוקמה חלקית שימשה להרחבת עמדות הביצורים בין פרנקפורט על האודר לפירסטנברג. במרץ 1945 השתתפה הדיוויזיה בקרבות ההגנה היקרים בעמדות הביצורים. באפריל 1945 נסוגה הדיוויזיה דרך Brieskow - Finkenheerd ו-Müllrose באזור שמדרום מזרח לברלין. הדיוויזיה הושמדה ליד נוקוהרן, אולם מטה הדיוויזיה שימש בשווינמינדה להקמת דיוויזיית האימונים ה-286 תחת הארמייה התשיעית.

## מפקדים
* גנרל-לויטננט פרידריך-גאורג אברהרדט (17 בדצמבר 1944 – 26 בדצמבר 1944)
* גנרל-לויטננט וילהלם תומאס (26 בדצמבר 1944 – 26 בינואר 1945)
* אוברסט וילי שמידט (26 בינואר 1945 – 31 בינואר 1945)
* גנרל-מיור אממו פון רודן (31 בינואר 1945 – אפריל 1945)

## קישורים חיצוניים
* הדיוויזיה ה-286, באתר lexikon-der-wehrmacht 

286
דיוויזיית האימונים ה-286 (ורמאכט)

**דיוויזיית האימונים ה-286** (בגרמנית: **Ausbildungs-Division 286**) הייתה דיוויזיית חיל רגלים של הוורמאכט שלחמה במלחמת העולם השנייה.

## היסטוריה
דיוויזיית האימונים ה-286 הוקמה באפריל 1945 עבור הארמייה התשיעית, על בסיס דיוויזיית הרגלים ה-286 המנופצת, לרבות מחלקת המודיעין אך ללא מטה הדיוויזיה. הקמת הדיווייזה לא הושלמה. חלקי הדיוויזיה שכבר נוצרה השתתפו בקרב על רמת זילו, הגנו ללא הצלחה על פרנקפורט על האודר ולאחר מכן לחמו בברלין, שם הושמדה הדיוויזיה במהלך הקרב על העיר.

## מפקדים
* גנרל-מיור אממו פון רודן (אפריל – מאי 1945)

## קישורים חיצוניים
* דיוויזיית האימונים ה-286, באתר lexikon-der-wehrmacht 

286
הדיוויזיה ה-220 (האימפריה הגרמנית)

**הדיוויזיה ה-220** (בגרמנית: **220. Infanterie-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-10 בינואר 1919 בחזית המערבית, והועמדה תחת פיקודו של גנרל-לויטננט הרמן פון באסוויץ. הדיוויזיה השתתפה בקרבות אראס, פלנדריה, קמברה והקרבות בחזית איפר. לאחר המלחמה חזרו חיילי הדיוויזיה לגרמניה, וב-12 בינואר 1919 פורקה הדיוויזיה.

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

220
220
Moon Music

***Moon Music*** (הידוע גם בשם ***Music of the Spheres Vol. II: Moon Music***) הוא אלבום האולפן העשירי של הלהקה הבריטית קולדפליי. הוא יצא לאור ב-4 באוקטובר 2024, על ידי חברות התקליטים פרלופון ואטלנטיק. האלבום זה הוא החלק השני של פרויקט *Music of the Spheres* שלהם, אחרי *[[Music of the Spheres|Vol. I: From Earth with Love]]* (2021). שני האלבומים נתמכים במקביל דרך סיבוב ההופעות העולמי של "Music of the Spheres World Tour".

## רקע והכרזה
ב-17 ביוני 2024, הכריזו קולדפליי ברשתות המדיה החברתית שלהם שהאלבום יצא לאור ב-4 באוקטובר. עטיפת האלבום כוללת צילום קשת ירחית, שצולם על ידי הצלם הארגנטינאי מתיאס אלונסו רבלי ב-2020. קולדפליי יצרו איתו קשר ישירות כדי להשתמש בתמונה, ובעוד הוא הציע גרסאות רבות אחרות, הלהקה שמרה בסופו של דבר על בחירתה הראשונית. שאר החבילה נוצרה על ידי משתפת הפעולה הוותיקה פילאר זטה. מהדורות התקליטורים של *Moon Music* יהיו הראשונות שיצאו ב-EcoCD, שנוצרו מ-90% פוליקרבונט ממוחזר ומקורן בזרמי פסולת שלאחר הצריכה.

## קידום
### תקציב
על פי תיקי בית המשפט שפורסמו לפני יציאתו של *Moon Music*, חברת התקליטים פרלופון ניהלו משא ומתן על מקדמה תקציבית של 35 מיליון ליש"ט עם קולדפליי, מה שהופך אותו לאלבום הגבוה ביותר בכל הזמנים. ההוצאות כללו ניקוי דגימות, ארגון מפגשי הקלטות, גיוס מפיקים ומסעות קידום מכירות.

### סינגלים
הסינגל המוביל "Feels Like I'm Falling in Love", יצא לאור ב-21 ביוני 2024. הוא צולם באודאון של הרודס אטיקוס באתונה, שביוון. דיווחים מתקשורת מקומית העלו שיש לו תקציב של 3 מיליון אירו, וכתוצאה מכך הווידאו קליפים היקרים ביותר בכל הזמנים.

הסינגל השני, "We Pray", יצא לאור ב-23 באוגוסט, בהשתתפות ליטל סימז, בורנה בוי, אליאנה וטיני.

## ביצועים מסחריים
האלבום הגיע למקום הראשון במצעד בילבורד 200. זהו האלבום הראשון של הלהקה שמגיע למקום הראשון במצעד מזה יותר מעשור. קולדפליי מכרו 120,000 יחידות אלבום בשבוע הראשון, מתוכן 106,000 במכירות מסורתיות. זה היה השבוע המסחרי הטוב ביותר של הלהקה מאז 2015 מבחינת מכירות סינגלים ואלבומים. האלבום הוא החמישי של קולדפליי שמגיע למקום הראשון במצעד. האלבום נמכר בכ-29,000 עותקי ויניל, המהווה את השבוע הגדול ביותר של הלהקה במכירות ויניל אי פעם. הסינגל המוביל מהאלבום, "Feelslikeimfallinginlove", הגיע למקום ה-81 במצעד הבילבורד הוט 100.

## הפצה
האלבום כולל לפחות שמונה גרסאות ויניל ושש גרסאות תקליטור, חלקן כוללות חתימות ובונוסים מיוחדים.

## רשימת רצועות

;הערות
* מהדורת אפל מיוזיק של האלבום כוללת בנוסף סרטון שכותרתו *A Film for the Future*.
* מהדורת Notebook של האלבום כוללת בנוסף תזכיר קולי לכל שיר, המראה את התפתחותו במהלך תהליך הכתיבה.
* למעט "Feels Like I'm Falling in Love" ו-"Alien Hits / Alien Radio", כל הרצועות מסוגננות באותיות גדולות, אם כי האות "i" נשארת באותיות קטנות.
* "Feels Like I'm Falling in Love" מסוגנן באותיות קטנות, ללא רווחים ביניהן.
* "Alien Hits / Alien Radio" מסוגנן כ-"".
* "IAAM" הוא קיצור של "I Am a Mountain".

;קרדיטים לסמפולים
* "Feels Like I'm Falling in Love" מדגימה את השיר "Funeral Singers", כפי שבוצע על ידי סילבן אסו ונכתב על ידי טים רוטילי.

## מיקומי שיא

### מצעדי סוף שנה

## היסטוריית יציאות לאור

## קישורים חיצוניים

## הערות שוליים

קטגוריה:אלבומי קולדפליי
קטגוריה:אלבומים באנגלית
קטגוריה:אלבומי המשך
קטגוריה:אלבומים שהגיעו למקום הראשון במצעד הבילבורד 200
אוקני

ה**אוּקֶנִי** (בלטינית: **Ucennii, Ucenni** או **Iconii**) היו שבט גאלי ששכן בעמק רומאנש , בהרי האלפים, בדרום מזרח צרפת של ימינו, בתקופת הברזל.

## שם
הם מוזכרים כאוקני (uceni, ucermi גם) על ידי פליניוס הזקן (המאה ה-1 לספירה) ועל הטרופאום אלפיום כאחד מהשבטים האלפינים. שמם שם מצוין כ-אוקנוס (גם   ,) על ידי ההיסטוריון הרומי לוקיוס אנאוס פלורוס. הצורה ** (Ἰκόνιοι) שניתנה על ידי סטראבון (תחילת המאה ה-1 לספירה) היא ככל הנראה גרסה של השם האתני.

משמעות השם נותרה מעורפלת, אם כי ככל הנראה מדובר במקור קלטי. ניתן להשוות את זה עם המילה העליונה אוקנה בגלטיה.

## גאוגרפיה
שבט האוקני חיו כאמור בעמק רומאנש, באזור אוזאן.  הטריטוריה שלהם הייתה ממוקמת דרומית לגראיוקלי, מערבית לבלאקי, סגובי ובריגיאני, צפונית ל-Tricorii, ומערבית לוורטמוקורי (Vertamocorii (Narbonensis)) ולאלוברוגים.

ישובים ידועים בקטוריסיום (Le Bourg-d'Oisans),Mont-de-Lan, ו-Durotincum (ליד La Grave ו-Villar-d'Arêne).

## היסטוריה

הם מוזכרים על ידי פליניוס הזקן כאחד מהשבטים האלפיניים שנכבשו על ידי רומא בשנים 16–15 לפני הספירה, וששמו נחקק על הטרופאום אלפיום (מזכרת ניצחון רומי לחגיגת ניצחונו המכריע של הקיסר אוגוסטוס על השבטים שאכלסו את האלפים).

## לקריאה נוספת


*
*

## ביבליוגרפיה

*
*
*
*

## הערות שוליים

קטגוריה:גאלים
קטגוריה:שבטים גאלים
קטגוריה:עמים קדומים
תאופרסט רנודו

**תֶאוֹפְרַסְט רְנוֹדוֹ** (בצרפתית: **Théophraste Renaudot**; ) היה רופא, פילנתרופ ועיתונאי צרפתי.

רנודו נולד ב, למד וקיבל תואר דוקטור ברפואה מ בשנת 1606. הוא חזר ללודן שם פגש את הקרדינל רישלייה ו. בתחילת המאה ה-17, התחזק מעמדו של רישלייה ובשנת 1612 הוא זימן את רנודו לפריז, בין היתר בגלל המוניטין הרפואי שלו, אבל יותר בגלל הפילנתרופיה שלו. רנודו, שנולד כפרוטסטנטי, הומר לקתוליות. הוא הפך לרופא ויועץ של לואי השלושה עשר, מלך צרפת.

כחלק מתפקידיו, התבקש רנודו לארגן תוכנית לסיוע לציבור. אולם הוא נתקל בקשיים, ולכן חזר עד 1624 לפואטו, שם רישלייה הפך אותו ל"סגן ההגמון הכללי של העניים". בשנת 1630 פתח רנודו בפריז את Bureau d'adresse et de rencontre (מעין לשכת תעסוקה, שהפגישה בין מעסיקים ועובדים פוטנציאליים). בתמיכתו של רישלייה, הוא הקים את העיתון השבועי הראשון בצרפת, "", בשנת 1631. החל משנת 1633, הוא ארגן כנסים ציבוריים שבועיים במגוון נושאים ופרסם את סיכומי הכנסים. הכנסים הופסקו ב-1642, עם מותו של רישלייה. כ-240 מסיכומי הכנסים תורגמו לאנגלית ופורסמו בלונדון בשנים 1664 ו-1665. 

רנודו פתח את mont-de-piété, בית העבוט הראשון בפריז, בשנת 1637. מונה ל"משגיח כללי של העניים" על ידי רישלייה, הוא יזם מערכת של ייעוץ רפואי חינם עבור העניים (1640). בשנת 1642 הוא פרסם מדריך לאבחון עצמי, המסה הראשונה על אבחון בצרפת. מאוחר יותר הוא הקים בית מרקחת חינמי למרות התנגדות הרופאים בפריז. הרופאים סירבו לקבל את התרופות החדשות שהוצעו על ידי "כופר זה", והגבילו את עצמם למרשמים הישנים של הקזת דם ו.

לאחר מותם של פטרוניו, רישלייה ולואי השלושה עשר, רנודו איבד את רישיונו לעסוק ברפואה בפריז, עקב התנגדותם של  ורופאים אחרים מהאקדמיה. הפרלמנט הורה לו להחזיר את רישיונו להקמת לשכתו ובית העבוט שלו. 

בשנת 1646, מינה הקרדינל מאזארן את רנודו להיסטוריוגרף מלכותי (Historiographus Regius) עבור המלך החדש, לואי הארבעה עשר, ובתי הדפוס שלו הועברו באותה תקופה ל.

רנודו נפטר בפריז, בשנת 1653. בניו אייזק ואזב, אשר זכו לתוארי דוקטור לאחר עיכוב מסוים, המשיכו בעבודת אביהם והמשיכו לקדם את השימושים המתאימים בתרופות. נכדו, אזב רנודו, כתב כעיתונאי בעיתון אותו יסד סבו, והתפרסם כתאולוג ומזרחן.

בספרו "Adland: A Global History of Advertising", כינה אותו  "העיתונאי הצרפתי הראשון" ו"הממציא של מודעת השידוכים".

## לקריאה נוספת

* Kathleen Anne Wellman: *Making Science Social: The Conferences of Theophraste Renaudot, 1633–1642* (Oklahoma Project for Discourse and Theory. Series for Science and Culture, Band 6)
* Lula M. Richardson: *The “Conferences” of Theophraste Renaudot: An Episode in the Querelle des Anciens et des Modernes.* In: *Modern Language Notes.* Band 48, No. 5 (Mai 1933), S. 312–316
* Solomon, Howard M. (1972) - *Public Welfare, science, and propaganda in seventeenth-century France; the innovations of Théophraste Renaudot.* Princeton, NJ: Princeton University Press. . See also: JSTOR


## קישורים חיצוניים


* [Théophraste Renaudot](https://en.wikisource.org/wiki/Catholic_Encyclopedia_(1913)/Théophraste_Renaudot), Catholic Encyclopedia (1913)


## הערות שוליים

קטגוריה:פריז: אישים
קטגוריה:עיתונאים צרפתים
קטגוריה:נוצרים רומים-קתולים צרפתים
קטגוריה:ילידי 1586
קטגוריה:נפטרים ב-1653
הדיוויזיה ה-707 (ורמאכט)

**דיוויזיית הרגלים ה-707**, הידועה גם בשם **דיוויזיית האבטחה ה-707**, הייתה דיוויזיה של הצבא הגרמני במלחמת העולם השנייה. היא הוקמה במאי 1941, והושמדה על ידי הצבא האדום ביוני 1944. היחידה שימשה בעיקר כדיוויזיית אבטחה עורפית באזורי הכיבוש הגרמני בברית המועצות. היא הייתה אחראית לפשעי מלחמה רחבי היקף, כולל מותם של אלפי אזרחים יהודים.

## היסטוריה
דיוויזיית הרגלים 707 הוקמה במינכן ב-2 במאי 1941, ולאחר מכן עברה אימונים באזור. ההיסטוריון בן ה. שפרד תיאר את היחידה כ"דיוויזיה תת-תקנית ביותר של גל הגיוס ה-15" שגויסה על ידי הצבא הגרמני במהלך המלחמה, כאשר אנשיה היו "מוגבלים יתר על המידה, לא מאומנים ולא מצוידים". דיוויזיית הרגלים ה-707 גם הייתה קטנה בהרבה מהגודל הסטנדרטי של דיוויזיות הרגלים הגרמניות, וכללה רק 5,000 חיילים. כל הקצינים הראשונים של הדיוויזיה, מלבד המפקד שלה עד פברואר 1943, גנרל-מיור , היו חיילי מילואים. רוב החיילים בדיוויזיה היו מעל גיל 30, והקצינים היו בדרך כלל מבוגרים אף יותר. גנרל פון בכטולסהיים וקצין המבצעים שלו היו נאצים מחויבים עמוקות.

באוגוסט 1941 נפרסה דיוויזיית הרגלים ה-707 בחזית המזרחית כדי לבצע את תפקידי האבטחה באזורים הכבושים של ברית המועצות מאחורי קווי החזית של קבוצת ארמיות מרכז. באוקטובר 1941 ערכו אנשי הדיוויזיה תלייה פומבית של חברי מחתרת במינסק, כולל זו של האחות היהודייה בת ה-17 מאשה ברוסקינה.  דיוויזיית הרגלים ה-707 ויחידות משטרת הסדר המצורפות רצחו למעלה מ-10,000 אנשים, רובם יהודים, בבלארוס בין אוקטובר לנובמבר 1941. כמעט כל קציני וחיילי הדיוויזיה השתתפו ברצון ברציחות אלה; המספר הקטן שסירב נענש בקלילות. את המבצע הזה יזם פון בכטולסהיים, שהוציא צווים הקוראים במפורש ל"השמדה" ו"הכחדה" של יהודים. יחידות אחרות של הצבא הגרמני ביצעו מעשי הרג דומים.

דיוויזיית הרגלים ה-707 המשיכה לבצע את תפקידי האבטחה באזורים הכבושים על ידי גרמניה בברית המועצות למשך שארית 1941 ולאורך 1942 ו-1943. במהלך האביב ותחילת הקיץ של 1942 ניהלה הדיוויזיה מה שנקרא "מבצע נגד פרטיזנים" שנקרא מבצע במברג, שבו נהרגו יותר מ-4,000 אזרחים סובייטים - רובם חקלאים אזרחיים. שפרד כתב שבעוד שדיוויזיות אבטחה גרמניות אחרות גם הרגו מספר רב של אזרחים במהלך פעולות כאלה, לדיוויזיית הרגלים ה-707 היה הרקורד הגרוע ביותר. ההיסטוריון ג'ף רתרפורד ביצע השוואה דומה, ותייג את ה-707 כ"ידועה לשמצה".

מינואר 1944 שימשה דיוויזיית הרגלים ה-707 כיחידה קדמית בתפקידי הגנה. ב-23 ביוני, עם תחילתה של מתקפת מבצע בגרטיון הסובייטית הגדולה, היא היוותה חלק מהעתודה של קבוצת ארמיות מרכז. מאוחר יותר ביוני כותרה הדיוויזיה והושמדה על ידי הכוחות הסובייטיים ליד בוברויסק. היא פורקה רשמית ב-3 באוגוסט 1944.

## מפקדים

## קישורים חיצוניים
* הדיוויזיה ה-707, באתר lexikon-der-wehrmacht 

## הערות שוליים

קטגוריה:דיוויזיות הוורמאכט
הדיוויזיה ה-240 (ורמאכט)

**דיוויזיית הרגלים ה-240** (בגרמנית: **240. Infanterie-Division z.b.V.**) הייתה דיוויזיה למשימות מיוחדות של צבא היבשה הגרמני במהלך מלחמת העולם השנייה. בעוד שלפי שמה היא הייתה יחידה דיוויזיונית, זו הייתה למעשה יחידה ברמת הקורפוס. היא הייתה פעילה רק מאפריל עד יוני 1942.

## היסטוריה
הדיוויזיה ה-240 הוקמה בבילפלד ב-16 באפריל 1942 לצורך פריסה בהולנד הכבושה. המפקד היחיד של הדיוויזיה היה יוזף להמן. לאורך תקופת פעילותה הקצרה, דיוויזיית הרגלים ה-240 פיקחה על דיוויזיית הרגלים ה-82, דיוויזיית הרגלים ה-167 ודיוויזיית הרגלים ה-719. ב-15 ביוני 1942, דיוויזיית הרגלים ה-240, שכבר הייתה למעשה מפקדת קורפוס, שודרגה רשמית וסומנה מחדש כקורפוס ה-88.

## קישורים חיצוניים
* הדיוויזיה ה-240 באתר lexikon-der-wehrmacht 

## הערות שוליים

240